Rutekremle

Rutekremle (Russula virescens) er en grønn kremle som vokser under eik, hassel eller bøk. Den er oppført som «nær truet» i Norsk rødliste for arter 2021.

Beskrivelse 
Hatten er mellom 5–15 cm bred, hvelvet til utbredt, ofte litt nedtrykt i midten. Det dannes sprekker i hatthunden, noe som kan være spesielt tydelig mot kanten. Hattfargen er grønn. Den er relativt karakteristisk. Stilken blir mellom 3–8 cm høy og inntil 4 cm tykk. Den er hvit og fast. Lukten er svak og smaken er mild.

Den vokser på omtrent 35 kjente lokaliteter og har tyngdepunkt i Østfold-Vestfold og i kystsonen i Aust-Agder, men forekommer ellers spredt i kystnær eik-hasselskog nord til Sunnhordaland-Hardanger. Vurderingen til «nær truet» i rødlista er forbundet med en liten og minskende populasjon, for det meste i rødlistede skogtyper.

Galleri

Kilder 
 
 Brandrud TE, Bendiksen E, Blaalid R, Hofton TH, Jordal JB, Nordén J, Nordén B og Wollan AK (24.11.2021). Sopper: Vurdering av rutekremle Russula virescens for Norge. Rødlista for arter 2021. Artsdatabanken.

Referanser

Eksterne lenker 

Kremler